ŉ Vroulike polisiebeampte van die Oos-Kaap is in hegtenis geneem nadat sy glo Sondagaand haar kêrel met ŉ skerp voorwerp vermoor het.
Drie oorsese Springbokke wat van die beste rugby van hul loopbane speel, sal vir die volgende paar maande na operasies nie weer op die veld gesien word nie.
♦ Combrinck het na hy verlede jaar in die laste toets van die jaar teen Wallis sy skouer beseer het, eers midde-in vanjaar se Superreeks begin speel. Nou is dit nog ŉ skoueroperasie wat na alle waarskynlikheid wag – maar dit is glo nie dieselfde skouer wat weer beseer is nie.
♦ Donderdag het die Ierse klub Ulster bevestig dat Marcell Coetzee op pad terug na Suid-Afrika is. Hy het sedert hy in 2015 sy laaste toets teen Argentinië gespeel het, ook meer langs die veld as daarop deurgebring.
Hy het die seisoen nog net vroeg in September in die eerste Pro14-wedstryd gespeel toe Ulster die Cheetahs met 42-19 geklop het. Hy was uitstekend en het die Cheetahs met sy dryflopies laat bontstaan.